พรินซิเพิล แต่งตั้งผู้บริหารใหม่ ‘ศุภกร ตุลยธัญ’ รับตำแหน่ง CIO
พรินซิเพิล แต่งตั้งผู้บริหารใหม่ ‘ศุภกร ตุลยธัญ’ รับตำแหน่ง CIO มีผลตั้งแต่ 1 มิ.ย. 2564 เป็นต้นไป เพื่อดูแลการบริหารงานด้านการลงทุนและเสริมศักยภาพความแข็งแกร่งแก่องค์กร
2 มิ.ย. 2564

นายจุมพล สายมาลา ประธานเจ้าหน้าที่บริหาร บริษัทหลักทรัพย์จัดการกองทุน พรินซิเพิล จำกัด เปิดเผยว่า บลจ.พรินซิเพิล ได้แต่งตั้ง นายศุภกร ตุลยธัญ เข้ารับตำแหน่งประธานเจ้าหน้าที่การลงทุน หรือ Chief Investment Officer (CIO) เพื่อบริหารงานสายงานการลงทุน โดยนายศุภกร สำเร็จการศึกษาระดับปริญญาตรี คณะวิทยาศาสตร์ สาขาจิตวิทยาและสาขาสังคมวิทยา (เกียรตินิยม) จาก Washington State University ประเทศสหรัฐอเมริกา และปริญญาโท สาขาเศรษฐศาสตร์และการเงินระหว่างประเทศ จากจุฬาลงกรณ์มหาวิทยาลัย รวมถึงได้รับคุณวุฒิ Chartered Financial Analyst (CFA®) จาก CFA Institute ประเทศสหรัฐอเมริกานอกจากนี้ยังมีประสบการณ์ในตลาดทุนหลายด้านกว่า 14 ปี ทั้งด้านการบริหารกองทุนตราสารหนี้ไทย การบริหารกองทุนตราสารทุนต่างประเทศ การจัดสรรสินทรัพย์และการลงทุนผ่านกองทุนรวม การวิเคราะห์เศรษฐกิจมหภาค และการวิเคราะห์การลงทุนปัจจัยพื้นฐานหลักทรัพย์ จากองค์กรชั้นนำในตลาดทุน ทั้งในและต่างประเทศทั้งนี้ นายศุภกร ได้เข้าร่วมงานกับ บลจ. พรินซิเพิล ตั้งแต่วันที่ 1 มิถุนายน 2564 โดยทางบลจ. พรินซิเพิล มีความเชื่อมั่นว่าจะเสริมความแข็งแกร่งในการบริหารงานด้านการลงทุน เพื่อเพิ่มศักยภาพและตอกย้ำความเชี่ยวชาญด้านการบริหารจัดการกองทุนของพรินซิเพิลได้ดียิ่งขึ้น